stanford-oval/wikipedia huggingface dataset:
Durango

| Durango (Estado Libre y Soberano de Durango) |
| --- | --- |

 Lippu:  Vaakuna
 Sijainti
Valtio:   Meksiko
Osavaltio:  Durango
Perustettu:  22. kesäkuuta 1824
Järjestys:  17.
Hallinto:  
 – hallinnollinen keskus:  Durango
 – suurin kaupunki:  Durango
 – Kuvernööri:  Jorge Herrera Caldera (PRI)
 – Senaattorit:  Ismael Hernández Deras Leticia Herrera Ale José Rosas Aispuro
Pinta-ala:  123 451 km²
Väkiluku (2014):  1 746 800
 – väestötiheys:  14,1 as./km²
Lyhenteet:  
 – postitunnus:  34-35
 – ISO 3166:  MX-DUR
 
durango.gob.mx
Durango (virallinen nimi espanjaksi: Estado Libre y Soberano de Durango) on osavaltio Meksikossa. Vuonna 2014 osavaltion asukasluku oli noin 1,7 miljoonaa. Myös osavaltion pääkaupunki on nimeltään Durango. Osavaltion pinta-ala on 123 451 neliökilometriä, joten se on Meksikon neljänneksi suurin osavaltio. Durango jakautuu 39 kuntaan.
Aiheesta muualla

Kuvia tai muita tiedostoja aiheesta Durango Wikimedia Commonsissa
Dieter Rams

Dieter Rams (2006)
Dieter Rams (s. 20. toukokuuta 1932) on saksalainen teollinen muotoilija. Hänet tunnetaan Braun-yhtiölle suunnittelemistaan minimalistisista tuotteista. Hän aloitti työskentelyn Braunilla vuonna 1955, ja vuonna 1961 hänestä tuli yhtiön pääsuunnittelija. Rams jäi eläkkeelle vuonna 1997 ja on sen jälkeen pitänyt useita retrospektiivisia näyttelyitä. Rams on myös suunnitellut huonekaluja Vitsoe-yhtiölle.
Suunnittelemiensa tuotteiden lisäksi Rams on tunnettu kehittämistään hyvän suunnittelun 10 säännöstä. Kestävästä kehityksestä kiinnostunut Rams loi säännöstön 1980-luvun alussa, kun häntä ahdisti ympäröivä muotojen, värien ja melun sekamelska.
Hyvän suunnittelun 10 sääntöä

Hyvä design on innovatiivista. Innovaatioiden mahdollisuuksia ei ole millään tavoin kulutettu loppuun. Teknologian kehitys tarjoaa aina uusia mahdollisuuksia innovatiiviseen suunnitteluun. Mutta innovatiivinen muotoilu kehittyy aina rinnakkain innovatiivisen teknologian kanssa, eikä se voi koskaan olla itsetarkoitus.
Hyvä design tekee tuotteesta hyödyllisen. Tuote ostetaan käytettäväksi. Sen on täytettävä tietyt kriteerit, ei vain toiminnalliset, vaan myös psykologiset ja esteettiset. Hyvä muotoilu korostaa tuotteen hyödyllisyyttä jättämällä huomiotta kaiken, mikä voisi heikentää käytettävyyttä.
Hyvä design on esteettistä. Esteettinen laatu on olennainen osa tuotteen hyödyllisyyttä, koska tuotteita käytetään päivittäin ja ne vaikuttavat ihmisiin ja heidän hyvinvointiinsa. Vain hyvin toteutetut esineet voivat olla kauniita.
Hyvä design tekee tuotteesta ymmärrettävän. Se kirkastaa tuotteen rakenteen. Se voi jopa saada tuotteen ilmaisemaan selvästi tarkoituksensa hyödyntämällä käyttäjän intuitiota. Parhaimmillaan design on itsestään selvää.
Hyvä design on huomaamatonta. Tarkoituksensa täyttävät tuotteet ovat kuin työkaluja. Ne eivät ole koriste-esineitä tai taideteoksia. Niiden muotoilun on siksi oltava sekä neutraalia että hillittyä, ja annettava tilaa käyttäjän itseilmaisulle.
Hyvä design on rehellistä. Se ei tee tuotteesta innovatiivisempaa, tehokkaampaa tai arvokkaampaa kuin mitä se todella on. Hyvä design ei yritä johdatella kuluttajaa lupauksilla joita ei voi pitää.
Hyvä design kestää aikaa. Se karttaa muodikkuutta eikä siksi koskaan vanhene. Toisin kuin muodikas muotoilu, hyvä design kestää vuosikausia – jopa nykypäivän kertakäyttöyhteiskunnassa.
Hyvä design on perusteellista viimeistä yksityiskohtaa myöten. Mikään ei saa olla harkitsematonta tai sattumanvaraista. Suunnitteluprosessin tarkkuus ja huolellisuus osoittavat kunnioitusta kuluttajaa kohtaan.
Hyvä design on ympäristöystävällistä. Suunnittelulla on tärkeä osuus ympäristönsuojelussa. Se säästää resursseja ja vähentää fyysistä ja visuaalista saastetta koko tuotteen elinkaaren ajan.
Hyvä design on niin vähän designia kuin mahdollista. Vähemmän, mutta paremmin – koska se keskittyy olennaisiin piirteisiin, eikä rasita tuotteita epäolennaisilla. Takaisin puhtauteen, takaisin yksinkertaisuuteen.
Dieter Ramsin sunnittelemia tuotteita

606-hyllyjärjestelmä, 1960
Radio-levysoitin Braun SK 61, Dieter Rams ja Hans Gugelot, 1956
Levysoittimen neulavaaka, 1962
Braun T 1000 CD lyhytaaltovastaanotin, 1968
Radio-levysoitin Braun 310, 1971
Braun Regie 510 -radiovastaanotin, 1972
Braun ET66 -taskulaskin, 1987
Radio TP1
Vitsoe-nojatuoli, malli 601 korkea
Braun-hifijärjestelmä: TG 60 -kelanauhuri, L 45 -kaiuttimet, TS 45 -viritinvahvistin (1964-65)
Dokumenttielokuva

Gary Hustwit: Rams. USA, 2018. 1 h 14 min.
Aiheesta muualla

Kuvia tai muita tiedostoja aiheesta Dieter Rams Wikimedia Commonsissa
Doug Trapp

| Doug Trapp> Henkilötiedot |
| --- | --- |
Syntynyt: 28. marraskuuta 1965 (ikä 58) Balcarres, Saskatchewan, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Pituus:  183 cm
Paino:  83 kg
Pelaajaura
Pääsarjaura:  1987–1987
Seurat:  Regina Pats (WHL),  Rochester Americans (AHL),  Buffalo Sabres (NHL)
NHL-varaus:  39. varaus, 1984 Buffalo Sabres
Doug Trapp (s. 28. marraskuuta 1965 Balcarres, Saskatchewan, Kanada) on entinen kanadalainen jääkiekkoilija. Junioriurallaan hän oli hyvä maalintekijä, mutta hänen ammattilaisuransa jäi lyhyeksi, vain kahden kauden pituiseksi.
Pelaajaura

Trapp pelasi juniorina kotikaupunkinsa Regina Patsissä WHL:ssa ja teki kolmen kauden aikana yhteensä 114 maalia. Hänen isänsä oli joukkueen apuvalmentaja. Buffalo Sabres varasi Trappin kesällä 1984 39. vuorolla, mutta Trapp jatkoi uraansa juniorina vielä vuoden verran. Ensimmäisellä kaudellaan ammattilaisena 1985–86 hän teki 21 maalia Buffalon farmijoukkue Rochester Americansille AHL:ssa, ja seuraavalla kaudella 27 maalia. Helmikuussa 1987 hänet kutsuttiin Buffaloon, jossa hän pelasi vain kaksi peliä, ennen kuin hänet lähetettiin takaisin Rochesteriin. Rochesterissa Trapp oli mukana voittamassa AHL:n mestaruutta samana keväänä. Syyskuussa 1987 Buffalon harjoitusleirillä Trapp ilmoitti lopettavansa uransa jääkiekkoilijana. Hän pelasi vielä muutaman pelin Saskatchewanissa samalla kaudella ennen kuin lopetti uransa lopullisesti.
Valmentajana

Trapp nimitettiin saskatoonilaisen juniorijoukkue Fort Knoxin päävalmentajaksi kaudelle 1997–98. Ennen kautta 1998–99 hänet valittiin myös seuran urheilutoimenjohtajaksi. Hän jatkoi tehtävissä vuoteen 2001 asti, jolloin hänet valittiin estevanilaisen juniorijoukkueen apuvalmentajaksi. Tammikuussa 2003 hän nousi saman seuran päävalmentajaksi. Trapp lopetti valmentajana keväällä 2003 ja siirtyi kiinteistönvälitysalalle.
Dev-C++

| Dev-C++ |
| --- | --- |


Kehittäjä:  Bloodshed, Orwell
Kehityshistoria
Vakaa versio:  5.7.1 / 30. heinäkuuta 2014
Tiedot
Ohjelmistotyyppi:  Ohjelmointiympäristö
Alusta:  Microsoft Windows Wine
Lisenssi:  GNU GPL
Aiheesta muualla
http://orwelldevcpp.blogspot.com Verkkosivusto
Dev-C++ on ilmainen GNU GPL -lisensoitu ohjelmointiympäristö C- ja C++-ohjelmointikielille. Se toimii Microsoft Windowsilla. Siihen on mahdollista lisätä DevPak-laajennuksia esimerkiksi yleisille GTK+-, wxWidgets- ja FLTK -käyttöliittymäkirjastoille. Dev-C++ ja wxWidgets-kirjasto on myös yhdistetty visuaaliseksi suunnittelu- ja ohjelmointiympäristöksi nimeltä wxDev-C++, jolla voidaan suunnitella käyttöympäristöjä.
Ohjelman alkuperäisen kehittäjän viimeisin versio on vuodelta 2005, mutta uusi haara, Orwell Dev-C++, on kirjoitushetkellä (13.8.2014) aktiivisen kehityksen alla.
Aiheesta muualla

Wikimedia Commonsissa on kuvia tai muita tiedostoja aiheesta .
Bloodshed Software
Eirínin metroasema

| Eiríni> Ειρήνη |
| --- | --- |
 Eirínin metroasemaa.
 Ateenan metro 
Perustiedot
Metrolinjat:   Linja 1
Sijainti:  38°2′36″N, 23°47′00″E
Paikkakunta:  Maroúsi, Pohjois-Ateena, Attika, Kreikka
Avattu:  3.9.1982
Eiríni (kreik. Ειρήνη eli Σταθμός Ειρήνη, Stathmós Eiríni) on Ateenan metron asema Linjalla 1 (vihreä). Se sijaitsee Maroúsin kaupungissa Suur-Ateenan pohjoisosassa.
Metroasema avattiin 3. syyskuuta 1982. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema länteen on Irákleio ja koilliseen Neratziótissa.
Eisack

| Eisack |
| --- | --- |
 Eisack Bolzanossa/Bozenissa
Alkulähde:  Brennerin sola
Laskupaikka:  Adige
Maat:  Italia
Pituus:  96 km
Alkulähteen korkeus:  1 900 m
Valuma-alue:  4 200 km²

Eisack (ital. Isarco) on Etelä-Tirolin toiseksi suurin joki. Se saa alkunsa Brennersolan läheltä noin 1 900 metrin korkeudesta ja laskee Adigejokeen. Noin 96 kilometriä pitkän Eisackin valuma-alue on noin 4 200 neliökilometriä. Sen varrella sijaitsee muun muassa Sterzingin, Franzensfesten, Brixenin, Klausenin, Waidbruckin ja Bolzanon (Bozen) kaupungit ja kunnat.
Wikimedia Commonsissa on kuvia tai muita tiedostoja aiheesta .
Davide Rigon

| Davide Rigon |
| --- | --- |

Henkilötiedot
Koko nimi:  Davide Rigon
Syntynyt: 26. elokuuta 1986 (ikä 38) Thiene, Italia
Kansalaisuus:   Italia
Moottoriurheilija
FIA World Endurance Championship
Esikoiskausi:  2014
Nykyinen talli:  AF Corse
Kilpailuja:  68
Voittoja:  6
Paalupaikkoja:  7
Nopeimpia kierroksia:  4
Paras sijoitus:  2. (2016)
Aikaisemmat sarjat
2009, 2011 2008–09 2008–09 2008 2008 2008 2006–08 2005 2005, 2012 2005 2004, 2006 2004–05 2004 2004 2003 2003:  GP2 Superleague Formula Aasian GP2-sarja FIA GT Championship International Formula Master Superstars Series Euroseries 3000 Formula 1 testaus World Series by Renault Formula Azzurra Italian F3 Formula Renault 2.0 Italia FRenault Italia Winter Series Formula Gloria Formula BMW ADAC Formula Gloria W. Trophy 
Mestaruudet
2010 2008 2007 2007 2005:  Superleague (Anderlecht) Superleague (B. Guoan) Euroseries 3000 Italian Formula 3000 Formula Azzurra
Aiheesta muualla
www.daviderigon.it
Davide Rigon vuonna 2009.
Davide Rigon (s. 26. elokuuta 1986 Thiene, Vicenzan maakunta, Italia) on italialainen rata-autoilija.
Ura

Rigon on kilpaillut lukuisissa moottoriurheilusarjoissa kuten Formula BMW, Formula Renault, Formula 3, Formula Azzurra, Euroseries 3000, International Formula Master, GP2 ja Superleague Formula -sarjoissa. Rigon voitti Formula Azzurra sarjan mestaruuden vuonna 2005, Italian F3000 ja Euroseries 3000 sarjan mestaruuden vuonna 2007 ja Superleague Formula sarjan mestaruuden vuonna 2008.
Vuonna 2009 Rigon kilpaili GP2-sarjassa Trident -tallissa saavuttaen kolme pistettä. Hän kilpaili myös Aasian GP2 -sarjassa kaudella 2008–2009 saavuttaen yhden palkintosijan. Vuonna 2010 Rigon jatkoi Superleague Formula sarjassa voittaen jälleen sarjan mestaruuden. Vuonna 2011 Rigon teki paluun GP2-sarjaan ajaen Scuderia Coloni -tallissa. Hän joutui Turkin sprinttikisassa kolariin Julián Lealin kanssa, joka mursi häneltä sääriluun ja pohjeluun. Hänelle jouduttiin tekemään jalkaleikkaus ulosajon takia. Rigon ei pystynyt kilpailemaan kauden lopuissa kilpailuissa leikkauksen takia, joten hänet korvattiin Kevin Cecconilla. Vuonna 2012 Rigon ajoi kaksi kilpailua Formula Renault 3.5 sarjassa saavuttamatta pisteitä. Vuodesta 2013 alkaen Rigon on toiminut Scuderia Ferrari -tallin testikuljettajana. Vuodesta 2014 alkaen Rigon on kilpaillut FIA World Endurance Championship -sarjassa.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Trident Racing | ESPFEA 17 | ESPSPR 21† | MONFEA 9 | MONSPR 7 | TURFEA 10 | TURSPR 8 | GBRFEA 16 | GBRSPR 20 | GERFEA   | GERSPR   | HUNFEA 8 | HUNSPR Kesk. | EURFEA 12 | EURSPR 7 | BELFEA Kesk. | BELSPR 5 | ITAFEA 9 | ITASPR 8 | PORFEA 14 | PORSPR 9 | 3 | 22. |
| 2011 | Scuderia Coloni | TURFEA 10 | TURSPR Kesk. | ESPFEA   | ESPSPR   | MONFEA   | MONSPR   | EURFEA   | EURSPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   |  |  | 0 | 29. |
GP2-tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Trident Racing | CHNFEA   | CHNSPR   | DUBFEA   | DUBSPR   | BHR1FEA   | BHR1SPR   | QATFEA 14 | QATSPR 15 | MALFEA Kesk. | MALSPR 13 | BHR2FEA 7 | BHR2SPR 3 | 6 | 17. |
Aiheesta muualla

https://www.driverdb.com/drivers/davide-rigon
Death Eternal

| Death Eternal Deathchain |
| --- | --- | --- |

Studioalbumin tiedot
 Julkaistu: 1. lokakuuta 2008
 Tyylilaji: death metal
 Kesto: 42.16
 Levy-yhtiö: Dynamic Arts
Listasijoitukset
  Suomen virallinen lista: 13.
Deathchainin muut julkaisut
| Cult of Death 2007 | Death Eternal 2008 | Sotajumala / Deathchain 2010 |
Death Eternal on suomalaisen death/thrash metal -yhtye Deathchainin neljäs albumi, joka on yhtyeen nykyisen kitaristin, Cultin, ensimmäinen yhtyeessä. Albumi pääsi ensimmäisellä viikollaan Suomen virallisella albumilistalla sijalle 13. Levy jatkoi Deathchainin matkaa syvemmälle death metallin maailmaan, ja myös H. P. Lovecraft -vaikutteet alkoivat näkyä teksteissä enemmän.
Kappaleet

Titans of Black Earth – 4.03
Sworn Beneath – 4.14
Awaken... Horrors of This Earth – 4.02
Plaguethrone – 3.56
Song of Chaos and the Void – 4.11
The Ancient and the Vile – 5.39
Monolith of Death – 4.42
Spheres of Blasphemy – 3.59
Incantations of Shub-Niggurath – 7.30
Kokoonpano

K.J. Khaos – laulu
Cult – kitara
Corpse – kitara
Kuolio – basso
Kassara – rummut
+
Antti Boman – laulu (kappaleet 6 & 9)
Arvostelut

Desibeli.net:
Imperiumi.net:
Soundi:
Aiheesta muualla

Death Eternal Discogsissa. (englanniksi)
Albumi Death Eternal Encyclopaedia Metallum -sivustolla (englanniksi)
Deux-Sèvres

Deux-Sèvres on Ranskan departementti numero 79. Se sijaitsee Länsi-Ranskassa Uuden-Akvitanian hallintoalueella. Departementti on pinta-alaltaan 5 999 neliökilometriä ja asukasluvultaan 359 712 (vuonna 2006). Sen pääkaupunki on Niort. Deux-Sèvres on jaettu edelleen kolmeen arrondissementtiin, 33 kantoniin ja 307 kuntaan.
Departementin nimi tarkoittaa "kaksi Sèvreä".  Nimi johtuu siitä, että sen alueella kulkee kaksi Sèvre-nimistä jokea: Atlanttiin laskeva Sèvre Niortaise ja Loiren sivujoki Sèvre Nantaise.
Deux-Sèvres oli yksi 83 departementista, jotka perustettiin Ranskan vallankumouksen yhteydessä 4. maaliskuuta 1790. Deux-Sèvres muodostettiin lähinnä Poitoun provinssista.
Aiheesta muualla

Kuvia tai muita tiedostoja aiheesta Deux-Sèvres Wikimedia Commonsissa
Prefecturen kotisivu (ranskaksi)
Eisbein

Eisbein merkittynä paloittelukaavioon.
Eisbein hapankaalin kera.
Eisbein sveitsiläisellä kattauksella.
Eisbein (suom. jääjalka, jääsääri),  jota kutsutaan Saksassa myös Hachse, Haxe tai Schweinshaxe, Schweinshaxn, Knöchla, Hechse, Hämmchen, Bötel, Itävallassa Stelze ja Sveitsissä Gnagi tai Wädli on liharuokalaji, joka valmistetaan sianpotkasta nahkoineen. Liha on hyvin mureaa ja maukasta, ja se valmistetaan kypsentämällä hyvin pitkään ja hitaasti joko keittämällä tai pariloimalla, kunnes liha irtoaa luusta, ja se voi olla myös miedosti savustettu.
Lisukkeena Eisbeinin kanssa voidaan tarjota hapankaalia, knöödeleitä tai perunoita, tai joskus se tarjoillaan pelkästään leivän ja sinapin kera.
Eirene

Eirene kannattaa Plutosta. Roomalainen kopio Kefisodotoksen patsaasta Ateenassa vuodelta 370 eaa.
Eirene (m.kreik. Εἰρήνη, Eirēnē, "rauha") oli kreikkalaisessa mytologiassa yksi kolmesta horasta. Hän oli Zeuksen ja Themiksen tytär, ja Diken ja Eunomian sisar. Näillä sukulaissuhteilla ilmaistiin, että rauha on seurausta vallasta (Zeus) yhdistettynä oikeudenmukaisiin lakeihin (Themis), joka pysyy, kun yhteiskunnassa vallitsee laki (kreik. Dike) ja järjestys (kreik. Eunomia).
Eirene oli rauhan henkilöitymä, jonka vastine roomalaisessa mytologiassa oli Pax. Eirene kuvattiin nuorena neitona, jonka käsissä oli lapsenomainen Plutos, vaurauden jumaluus, ja runsaudensarvi, jotka symbolisoivat rauhan siunauksellista vaikutusta ja mukanaantuomaa hyötyä. Eirene saatettiin kuvata kantamassa myös oliivipuun oksaa tai Hermeksen sauvaa.
Nimi Irene juontaa juurensa tästä mytologian hahmosta.
Eskilstunan kunta

| Eskilstunan kunta |
| --- | --- |
 vaakuna

Valtio:   Ruotsi
Lääni:  Södermanlandin lääni
Maakunta:  Södermanland
Keskustaajama:  Eskilstuna
Kuntakoodi:  0484
Pinta-ala  ():  
 – Maa:  1 099,89 km²
Väkiluku (31.12.2020)  ():  106 975
 – Väestötiheys:  97,3 as./km²
 
 www.eskilstuna.se 
Infobox OKVirheellinen NIMI-arvo: 
Eskilstunan kaupunkia Eskilstunanjoelta kuvattuna.
Panoraamakuva Eskilstunanjoelta. Vasemmalla Klosterin kirkko, keskellä Nybron-silta ja oikealla Nybroparken-puiston itäosa.
Faktoriholmarna eli "tehdassaaret" Eskilstunanjoen rannalla auringon laskiessa.
Historialliset Rademacherin pajat Eskilstunassa.
Näkymä Torshällan kaupungin keskustaan, taustalla Torshällan kirkko.
Hjälmaren kanava metsässä Hällbyn ja Kvarnsjönin välillä.
Rautatietä Tumbossa kuvattuna idän suuntaan.
Eskilstunan kunta (ruots. Eskilstuna kommun) on Södermanlandin läänissä sijaitseva Ruotsin kunta. Maakuntajaossa se kuuluu Södermanlandiin. Kunnan keskustaajama on Eskilstuna.
Kunnan maapinta-ala on 1 099,89 neliökilometriä (1.1.2016) ja asukasluku 106 975 henkeä (31.12.2020).
Kunnan pohjoispuolella sijaitsee Ruotsin neljästä suuresta järvestä Mälaren ja länsipuolella Hjälmaren.
Vuonna 2007 kunnassa oli 274,30 km² peltoa, joten saman ajankohdan maapinta-alaan vertaamalla saadaan peltojen osuudeksi 24,9 prosenttia kunnan maapinta-alasta.
Eskilstunan asukkaista n. 17 % (17 000) on ruotsinsuomalaisia. Kunnalla on velvoite tarjota palveluita suomen kielellä.[lähde? ]
Kuntajaon kehitys

Ruotsin vuoden 1862 kunnallislakien (ruots. kommunalförordningar) astuessa voimaan kunnan nykyisellä alueella sijaitsivat Eskilstunan ja Torshällan kaupungit sekä 19 pitäjää. Pitäjistä muodostettiin tuolloin maalaiskunnat. Vuonna 1907 Eskilstunan kaupunkiin liitettiin Klosterin ja Forsin maalaiskunnat. Forsin liitoksen mukana kaupungin osaksi tuli vuonna 1889 perustettu Nyforsin taajaväkinen yhdyskunta.
Seuraava suuri aluemuutos tapahtui vuoden 1952 kuntauudistuksessa, jolloin muodostettiin seuraavat "suurkunnat":
Hällby (Torshällan maalaiskunta, Tumbo ja Råby-Rekarne)
Kafjärdern (Barva, Hammarby, Jäder, Kjula, Sundby ja Vallby)
Västra Rekarne (Gillberga, Lista, Västermo ja Öja)
Husby-Rekarne (Husby-Rekarne ja Näshulta)
Ärla (Stenkvista ja Ärla)
Eskilstunaan ja Torshällaan tämä uudistus ei vaikuttanut.
Nykyinen Eskilstunan kunta muodostettiin 1.1.1971 yhdistämällä edellä mainitut kaksi kaupunkia ja viisi maalaiskuntaa. Näistä Torshälla on pitkään tavoitellut eroamista kunnasta, ja Ruotsin kuntaliitolta (ruots. Svenska kommunförbundet) tilattiin selvitys mahdollisen kuntajaon seurauksista. Kysymys vietiin neuvoa-antavaan kansanäänestykseen, joka toteutettiin vuoden 2006 yleisten vaalien yhteydessä. Ehdotus Torshällan erottamisesta omaksi kunnaksi hylättiin ja vastustus oli voimakkainta juuri Torshällassa. Torshällalla on tiettyä itsehallintoa, sillä kunnanosaa johtaa Torshällan kaupungin lautakunta (ruots. Torshälla Stads nämnd) ja sillä on oma kunnanosahallinto.
Vaakuna

Vaakunaselitys:selvennä (Ruotsiksi: I fält av silver ett från en av en vågskura bildad blå stam uppskjutande svart städ med röd sockel, över vilket en ur ett blått moln i övre vänstra sköldhörnet framkommande röd arm svingar en svart slägga.)
Vaakuna vahvistettiin Eskilstunan kaupungille vuonna 1937. Se on heraldinen tulkinta vuodelta 1665 olevasta sinetistä. Vuoden 1971 kuntauudistuksessa Torshällan kaupungin vaakuna vuodelta 1947 menetti asemansa. Myös Barva ja Näshulta olivat käyttäneet vuosina 1951 ja 1946 vahvistettuja vaakunoita, mutta ne menettivät asemansa jo vuoden 1952 kuntauudistuksessa. Barvan maalaiskunnan vaakuna ehti olla käytössä vain muutaman päivän verran joulukuussa 1951. Uusi Eskilstunan kunta päätti käyttää Eskilstunan kaupungin vaakunaa ja rekisteröi sen Patentti- ja rekisterihallituksessa vuonna 1974.
Barvan maalaiskunta
(1951)
Eskilstunan kaupunki
(1937–1970)
Eskilstunan kunta
(1971–)
Torshällan kaupunki
(1949–1970)
Näshultan maalaiskunta
(1946–1951)
Väestönkehitys

| Eskilstunan kunnan väestönkehitys 1950–2010 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 75 741 | 75 741 |
| 1955 | 1955 |    | 79 178 | 79 178 |
| 1960 | 1960 |    | 80 849 | 80 849 |
| 1965 | 1965 |    | 86 721 | 86 721 |
| 1970 | 1970 |    | 94 009 | 94 009 |
| 1975 | 1975 |    | 92 663 | 92 663 |
| 1980 | 1980 |    | 90 354 | 90 354 |
| 1985 | 1985 |    | 88 528 | 88 528 |
| 1990 | 1990 |    | 89 765 | 89 765 |
| 1995 | 1995 |    | 89 425 | 89 425 |
| 2000 | 2000 |    | 88 408 | 88 408 |
| 2005 | 2005 |    | 91 635 | 91 635 |
| 2010 | 2010 |    | 96 311 | 96 311 |
| 2015 | 2015 |    | 102 065 | 102 065 |
| 2020 | 2020 |    | 106 975 | 106 975 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 23 844 | 23,4 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 8 459 | 8,3 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 8 024 | 7,9 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 61 738 | 60,5 |
Hieman vanhempien vuoden 2009 lopun tietojen mukaan kunnassa asui 5 212 Suomessa syntynyttä, mikä vastasi 5,5 prosenttia kunnan väestöstä.
Vielä vanhempien vuoden 1984 lopun tietojen mukaan 13,2 prosenttia kunnan asukkaista oli ulkomailla syntyneitä. Tuolloin kunnassa asui 7 302 Suomessa syntynyttä, mikä vastasi 8,2 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 178 422 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 30 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 20,6 %
18–64-vuotiaat: 60,4 %
65 vuotta täyttäneet: 19,0 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 1,5 | 1,4 |
|   | jalostus | 24,3 | 24,9 |
|   | palvelut | 72,1 | 71,6 |
|   | tuntematon | 2,1 | 2,0 |
|   | Työpaikkoja ja työllisiä | 40 974 | 41 814 |
|   | työpaikkaomavaraisuus | 98,0 |  |
Taajamat

Kunnassa on 15 taajamaa, joiden osuus kunnan väestöstä vuoden 2010 lopussa oli 88,2 prosenttia. Taajamien ulkopuolella asui tuolloin 11 410 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Eskilstuna | 64 679 |
| 2 | Torshälla | 7 612 |
| 3 | Hällbybrunn | 3 296 |
| 4 | Skogstorp | 2 860 |
| 5 | Ärla | 1 270 |
| 6 | Kjulaås | 837 |
| 7 | Hållsta | 823 |
| 8 | Kvicksund* | 773 |
| 9 | Hällberga | 612 |
| 10 | Torshälla huvud | 492 |
| 11 | Sundbyholm | 485 |
| 12 | Alberga | 395 |
| 13 | Tumbo | 292 |
| 14 | Bälgviken | 253 |
| 15 | Ängsholmen | 222 |
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Kvicksundin taajamassa on 1 768 asukasta, ja se kuuluu osin myös Västeråsin kuntaan.